Real Tukken

Real Torkildsen Tukken () var ein norsk gardbrukar og stortingsmann frå Rødenes i Østfold. Han representerte Venstre.

Tukken var son til ein gardbrukar. Frå 1864 var han gardbrukar på Nordre Opsal, eit gardsbruk som faren åtte. Han var ordførar i Rødenes, samt forlikskommissær og valmann i mange år. Vinteren 1876 gjekk han Sagatun Folkehøyskole.

Tukken var 4. representant frå Smaalenenes amt på Stortinget 1892-94. Han var medlem av justiskomiteen til mai 1893, sidan av landbrukskomiteen.

Han døydde på garden sin i Rødenes i 1905.

 Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Kategori:Stortingsrepresentantar 1892-1894
Kategori:Stortingsrepresentantar frå Venstre
Kategori:Stortingsrepresentantar for Østfold
Kategori:Norske gardbrukarar
Kategori:Folk frå Marker